Cuneiform Tablet CCT 2 38 (BM 113441)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma PUZUR₄-a-šùr-ma a-ma-kam-ma aq-bi-kum um-ma a-na-ku-ma wa-ar-ḫa-am iš-té-en₆ lá-as-ḫu-ur-ma ba-ab-tí KÙ.BABBAR 1 GÍN lu-za-ki um-ma a-ta-ma me-ḫe-er-kà e-ez-ba-ma KÙ.BABBAR ú-ša-áš-qal-ma wa-ar-kà-at-kà ú-šé-ba-lá-kum ù me-eḫ-ra-at URUDU ša É.GAL-lim ù 4 ma-na KÙ.BABBAR ša ṭup-pé-e ḫa-ru-mu-tim 10 ma-na KÙ.BABBAR i-na ra-mì-ni-a a-na-dí-ma ú-šé-ba-lá-kum a-bi a-ta be-lí a-ta i-ḫi-id-ma KÙ.BABBAR 1 GÍN ša a-ma-kam e-zi-bu za-ki-ma ú 10 ma-na-e KÙ.BABBAR ša pá-kà ta-dí-na-ni i-dí-ma KÙ.BABBAR ku-nu-uk-ma a-na a-lim{ki} li-ik-šu-da-ma ší-ma-am qá-tí li-iš-a-ma KÙ.BABBAR 1 GÍN le-li-a-am 5 ma-na KÙ.BABBAR ša a-da-da i-ku-pì-a-šùr ša-qá-lam qá-bi KÙ.BABBAR i-ku-pì-a-šùr ša-áš-qí-il₅-šu im-gu₅-ú-a lá tù-sà-as-ḫa-ar-šu-ma i pá-né-e-ma a-li-ki-im ṭur₄-da-šu-ma li-ik-šu-da-ni É-et-kà ù ṣú-ḫu-ur-kà ša-lim 5 ma-na KÙ.BABBAR ša i li-bi₄ i-a-šar a-dí-ú šu-ma lá ú-šé-bi₄-lam šu-pur-ma lu-šé-bi₄-lá-kum